laion/Wikipedia-Exotic huggingface dataset:
ალბიგოური ჯვაროსნული ლაშქრობა

ალბიგოური ჯვაროსნული ლაშქრობა — ინოკენტი III-ის ინიციატივით წამოწყებული ოცწლიანი სამხედრო კამპანია, რომელიც მიზნად ისახავდა ლანგედოკში, საფრანგეთის სამხრეთში აღმოცენებული რელიგიური მიმდინარეობის, კათარების ერესის ლიკვიდაციას. კათარიზმი არის ერეტიკული მიმართულება, რელიგიაში, რომლის ფესვები მცირე აზიის მანიქეველთა და დალმაცია-ბულგარეთის ღვთისმოყვარულთა ეკლესიებში უნდა ვეძიოთ, რაც, თავის მხრივ, ირანის დუალიზმიდან უნდა მომდინარეობდეს. იგი საფრანგეთის სამხრეთში, ქალაქ ალბში წარმოიშვა და მალევე განვითარდა იმდენად, რომ თვით რომის პაპი და საფრანგეთის სამეფოც შეაშფოთა, ამიტომ 1209 წელს, პაპ ინოკენტი III-ის ინიციატივით მოეწყო ალბიგოელთა ჯვაროსნული ლაშქრობა. ომი ოც წელიწადს გაგრძელდა და 1229 წელს დასრულდა, მაგრამ პაპმა კატარიზმის მთლიანად აღმოფხვრა მაინც ვერ შეძლო. ინკვიზიციას დასჭირდა კიდევ 100 წელი, რომ სრულიად გაენადგურებინა სექტა. ალბიგოელთა ჯვაროსნული ლაშქრობა კატართა ნაკვალევი დაარქივებული 2007-09-27 საიტზე Wayback Machine. ფილოსოფოს ივზ მარისის მიერ. ჯვაროსნული ლაშქრობები wiki-ზე 2010 წელს ალყაშემორტყმულ ციხეთა ინგლისურენოვანი საიტი დაარქივებული 2018-11-20 საიტზე Wayback Machine. დავიწყებული სამეფო - ალბიგოელთა ჯვაროსნული ლაშქრობა - La Capella Reial - Hespèrion XXI, dir. ჟორდი სავალი
წიწამური

წიწამური — სოფელი აღმოსავლეთ საქართველოში, მცხეთის მუნიციპალიტეტში. სოფელი წიწამური ისტორიული ძეგლია, საგურამოს ქედის დასავლეთ კალთაზე, მდინარე არაგვის მარცხენა მხარეს. არქეოლოგიური მასალების მიხედვით, წიწამური დასახლებულია ძველი წელთაღრიცხვის I ათასწლეულის შუა ხანებიდან. VIII-IX საუკუნეებში წიწამური ზედაზენ-მუხრანის ერისთავთა, ძაგანისძეთა სამფლობელოში შედიოდა. დავით აღმაშენებლის მიერ კახეთის შემოერთების შემდეგ წიწამური სამეფო სახლის ხელდებული ტერიტორიაა XV საუკუნის ბოლომდე. XVI-XVIII საუკუნეებში წიწამური კახეთის სამეფოში შედიოდა. გურამიშვილთა სათავადოს ჩამოყალიბების შემდეგ სოფელი გურამიშვილთა კუთვნილებაში გადავიდა. გვიანდელი შუა საუკუნეების ადმინისტრაციული-ტერიტორიის დაყოფის საფუძველზე წიწამური გარე კახეთის, მესამე სადროშოში შედიოდა, რომელსაც რუსთველი ეპისკოპოსი სარდლობდა. 1615 წელს სპარსელთა 15-ათასიანი ლაშქარი საქართველოში შემოიჭრა, რათა საბოლოოდ გაენადგურებინა თეიმურაზ მეფე. მტერი მდინარე არაგვის ქვემო წელზე სოფელ წიწამურის მახლობლად დაბანაკდა. თეიმურაზ მეფე 5-6 ათასი მებრძოლით მოულოდნელად დაესხა თავს მომხვდურთ. დაბნეული და შეშინებული მტერი გაიქცა. ქართველები დაედევნენ გაქცეულთ და მთლიანად ამოხოცეს. 2014 წლის აღწერის მონაცემებით სოფელში ცხოვრობს 124 ადამიანი. კახაძე კ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 346. კამარახევის სამაროვანი წიწამურის ბრძოლა ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს ფოსტა — 1805. <a href="https://wikidata.org/wiki/Track:Q12869041"></a> ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
დოვერი (უისკონსინი)

დოვერი (ინგლ. Dover) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 484 ადამიანს შეადგენდა, სიმჭიდროვე 5,2 კაცი/კმ². ფართობი 93,8 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
გილმენტონი (უისკონსინი)

გილმენტონი (ინგლ. Gilmanton) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 470 ადამიანს შეადგენდა, სიმჭიდროვე 5,0 კაცი/კმ². ფართობი 94,0 კმ². აშშ-ის ქალაქების სია მოსახლეობის მიხედვით ოფიციალური საიტი დაარქივებული 2013-06-02 საიტზე Wayback Machine.
ხშირად დასმადი კითხვები

ხდკ, FAQ, F.A.Q. (ინგლ. Frequently Asked Question(s) — ხშირად დასმადი კითხვები, წარმოითქმის, „ფაქ“, „ფექ“, „ფექს“, „ეფ-ეი-ქიუ“) — რაიმე თემაზე ხშირად დასმადი კითხვების კრებული და მათზე პასუხები. ხშირად დასმადი კითხვები ვიკიპედიაში Google ცნობარი FAQs about FAQs
ლინკოლნი (ბუფალო)

ლინკოლნი (ინგლ. Lincoln) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 187 ადამიანს შეადგენდა, სიმჭიდროვე 2,0 კაცი/კმ². ფართობი 95,7 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
მაქსვილი (უისკონსინი)

მაქსვილი (ინგლ. Maxville) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 325 ადამიანს შეადგენდა, სიმჭიდროვე 3,0 კაცი/კმ². ფართობი 110, 7 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
მილტონი (უისკონსინი)

მილტონი (ინგლ. Milton) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 517 ადამიანს შეადგენდა, სიმჭიდროვე 8,0 კაცი/კმ². ფართობი 76,5 კმ². აშშ-ის ქალაქების სია მოსახლეობის მიხედვით ოფიციალური საიტი
მოდენა (უისკონსინი)

მოდენა (ინგლ. Modena) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 318 ადამიანს შეადგენდა, სიმჭიდროვე 3,4 კაცი/კმ². ფართობი 93,5 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
მონდოვი (უისკონსინი)

მონდოვი (ინგლ. Mondovi) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 449 ადამიანს შეადგენდა, სიმჭიდროვე 5,4 კაცი/კმ². ფართობი 83,8 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
მონტანა (უისკონსინი)

მონტანა (ინგლ. Montana) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 306 ადამიანს შეადგენდა, სიმჭიდროვე 2,5 კაცი/კმ². ფართობი 122,2 კმ². აშშ-ის ქალაქების სია მოსახლეობის მიხედვით ოფიციალური საიტი დაარქივებული 2015-02-12 საიტზე Wayback Machine.
ნაპლესი (უისკონსინი)

ნაპლესი (ინგლ. Naples) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 584 ადამიანს შეადგენდა, სიმჭიდროვე 6,3 კაცი/კმ². ფართობი 92,1 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
ნელსონი (უისკონსინი)

ნელსონი (ინგლ. Nelson) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 586 ადამიანს შეადგენდა, სიმჭიდროვე 3,2 კაცი/კმ². ფართობი 70,7 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
უამანდი (უისკონსინი)

უამანდი (ინგლ. Waumandee) — ქალაქი აშშ-ში, უისკონსინის შტატში, შედის ბუფალოს ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 515 ადამიანს შეადგენდა, სიმჭიდროვე 4,5 კაცი/კმ². ფართობი 113,4 კმ². აშშ-ის ქალაქების სია მოსახლეობის მიხედვით გეოგრაფიული სახელწოდებები
არვანდ გუშნასპი

არვანდ გუშნასპი, ერვანდ ვშნაპსი — ქართლისა და ალბანეთის მარზპანი დაახლოებით 535/536 წლიდან. სასანიანთა ირანის ცნობილ მიჰრან-გუშნასპთა საგვარეულოს წარმომადგენელი. „ევსტათი მცხეთელის მარტვლობის“ ავტორის ცნობით, 541 წელს არვანდ გუშნასპთან დააბეზღეს გაქრისტიანებისათვის სპარსელი გვირობანდაკი, რომელიც გაქრისტიანების შემდეგ ევსტათად იწოდა. 542 წლის გაზაფხულზე არვანდ გუშნასპი ირანში გაიწვიეს. მის მაგიერ მარზპანად ვეჟან ბუზმირი დაინიშნა, რომელმაც 3 წელი დაჰყო ამ თანამდებობაზე. არვანდ გუშნასპს 545 წელს კვლავ დაუკავებია ძველი თანამდებობა და 40-იანი წლების ბოლომდე განაგებდა ქართლსა და ალბანეთს. გოილაძე ვ., ენციკლოპედია „საქართველო“, ტ. 1, თბ., 1997. — გვ. 194.
არტაანის ოკრუგი

არტაანის ოკრუგი (რუს. Ардаганский округ) — რუსეთის იმპერიის ადმინისტრაციულ-ტერიტორიული ერთეული რუსეთის იმპერიაში, ყარსის ოლქის შემადგენლობაში, საქართველოს ისტორიულ-გეოგრაფიული მხარეების ტერიტორიაზე. არსებობდა 1883-1921 წლებში. მოიცავდა ისტორიულ სამხრეთ-დასავლეთ საქართველოს (მესხეთის) სამხრეთ-აღმოსავლეთ ნაწილს. მის შემადგენლობაში შედიოდა: კოლა, არტაანი, ჩილდირი და სამცხის სამხრეთი ნაწილი ფოცხოვი. არტაანის ოკრუგს აღმოსავლეთით და სამხრეთით ესაზღვრებოდა ყარსის ოკრუგი, რომლისგანაც აღბაბის მთიანეთით და ყარსის ქედით გამოიყოფოდა, სამხრეთ-დასავლეთით ყანლუს მთაგრეხილით ემიჯნებოდა ოლთისის ოკრუგს. დასავლეთით ართვინისა და ბათუმის ოკრუგები ესაზღვრებოდა და მათი გამყოფი სასაზღვრო ხაზი არსიანის ქედს გასდევდა. ჩრდილოეთით თბილისის გუბერნიის ახალქალაქისა და ახალციხის მაზრებით იმიჯნებოდა მდინარეებით ფოცხოვით, ჯაყით, ქარზამეთით, მტკვრითა და თილილის, შამბაბელისა და არტაანის მთებით. არტაანის ოკრუგი ყარსის ოლქის სამხრეთ ნაწილისაგან მტკვრისა და არაქსის აუზების წყალგამყოფი ყარსის ქედით იყო გამოყოფილი და მტკვრისა და ფოცხოვის ხეობების ზემო წელს მოიცავდა. ეკონომიკურ-გეოგრაფიული თვალსაზრისით თბილისის გუბერნიასთან იყო დაკავშირებული. შეიქმნა 1883 წლის 12 ივნისს, მას შემდეგ, რაც ეს მხარე დათმო რუსეთ-ოსმალეთის ომში დამარცხებულმა ოსმალეთმა. იგი იყოფოდა არტაანის, კოლის, ჩილდირისა და ფოცხოვის უბნებად. 1900 წელს მასში შემავალი საპოლიციო უბნები სასოფლო საზოგადოებებად დაყვეს. 1918 წლის 3 მარტის ბრესტ-ლიტოვსკის საზავო ხელშეკრულებით რუსეთმა თურქეთს ყარსისა და ბათუმის ოლქები დაუთმო. პირველ მსოფლიო ომში ოსმალეთის დამარცხების შემდეგ არტაანის ოკრუგი მოხვდა პროთურქული ყარსის რესპუბლიკის შემადგენლობაში. 1919 წელს ოკუპირებული ჰქონდა ბრიტანეთის ჯარს. 1920 წლის ივლისში არტაანის ოკრუგი ბათუმის ოლქთან ერთად საქართველოს დემოკრატიული რესპუბლიკის შემადგენლობაში შევიდა. 1921 წელს საბჭოთა რუსეთის მიერ საქართველოს დაპყრობის შემდეგ თურქეთმა იმავე წლის 23 თებერვალს არტაანის მხარის ოკუპაცია მოახდინა. 1921 წლის რუსეთ-თურქეთის მოსკოვის ხელშეკრულებით არტაანის ოკრუგი თურქეთმა შეიერთა. რუსეთის იმპერიას შეერთების გამო ოკრუგიდან ემიგრაციაში წავიდა 22743 მუსლიმი ქართველი. ოკრუგში, განსაკუთრებით კოლის, არტაანისა და ჩილდირის უბნებში, მოსახლეობის მნიშვნელოვან უმრავლესობას თურქები, თურქმენები, ყარაფაფახები და ქურთები შეადგენდნენ, სხვა ერების წარმომადგენლები - სომხები, ბერძნები და რუსები უმნიშვნელო რაოდენობით იყვნენ. 1883 წლის აღწერით აქ 9 სული ქრისტიანი და 6 მაჰმადიანი ქართველი (აჭარელი) ყოფილა. სულ დასახლებული იყო 282 პუნქტი, მოსახლეობის რაოდენობა 40 624. არტაანის ოკრუგის ყველაზე ქართული რეგიონი ფოცხოვის უბანი იყო. 1917 წლისთვის ოკრუგის 56 ათასი მცხოვრებიდან ქართველი იყო 15 ათასი. ნოზაძე ვ., „საქართველოს აღდგენისათვის ბრძოლა მესხეთის გამო“, თბ.: საქართველოს თეატრის მოღვაწეთა კავშირი, 1989. ზ. ცინცაძე, ჭოროხის აუზის ტერიტორიულ-ადმინისტრაციული დაყოფა XIX საუკუნესა და XX საუკუნის დასაწყისში, „სამხრეთ-დასავლეთ საქართველოს ძეგლები“, ტ. 9, თბ., 1980 ↑ Кавказский календарь на 1885 год გვ. 229
ბათუმის ოკრუგი

ბათუმის ოკრუგი (რუს. Батумский округ; 1878-1921) — რუსეთის იმპერიის ადმინისტრაციულ-ტერიტორიული ერთეული ისტორიულ-სამხრეთ დასავლეთ საქართველოში. ადმინისტრაციული ცენტრი — ბათუმი. 1878 წელს ბერლინის ხელშეკრულების გაფორმების შემდეგ, რუსეთის მიერ ოსმალეთის იმპერიისგან დაპყრობილ მიწებზე მოაქწყო ადმინისტრაციული ერთეულები, მათ შორის ბათუმის ოლქი, რომლის შემადგენლობაშიც ართვინისა და აჭარის ოკრუგებთან ერთად შედიოდა ბათუმის ოკრუგიც. ბათუმის ოკრუგის ფართობი დაახლოებით 1235 ვერსტი² იყო. 1881-1882 წლებში ოკრუგი მოითვლიდა: ბათუმის უბანი — 16 სოფელს, 681 კომლს ანუ 2922 კაცს; კინტრიშის უბანი — 15 სოფელს, 763 კომლს ანუ 3521 კაცს; გონიოს უბანი — 59 სოფელს, 1287 კომლს ანუ 6685 კაცს; სულ — 90 სოფელს, 2731 კომლს ანუ 13128 კაცს. მოსახლეობა ძირითადად მუსულმანი ქართველებით იყო დასახლებული. 1878-1880 წლებში ბათუმის ოკრუგის პირველი უფროსი იყო გრიგოლ გურიელი. 1883 წლის 12 ივლისის დადგენილებით ბათუმის ოლქი გაუქმდა, ხოლო მასში შემავალი ართვინის, აჭარისა და ბათუმის ოკრუგები, ქუთაისის გუბერნიაში ორი ოკრუგის ართვინისა და ბათუმის ოკრუგების (აჭარის ოკრუგი შეუერთეს ბათუმის ოკრუგს) სახით შევიდა. 1883 წლიდან ბათუმის ოკრუგი უშუალოდ დაუქვემდებარეს ქუთაისის გუბერნიას. 1903 წელს ქუთაისის გუბერნიას კვლავ გამოეყო ბათუმისა და ართვინის ოკრუგები და შეიქმნა ახალი ბათუმის ოლქი, რომელმაც აღნიშნული ფორმით იარსება 1921 წლის გასაბჭოებამდე, რომლის დროსაც ყარსის ხელშეკრულების თანახმად ბათუმის ოლქის სამხრეთი ნაწილი (მათ შორის ბათუმის ოკრუგის მცირე ნაწილი) დარჩა თურქეთის რესპუბლიკის შემადგენლობაში. ჟორდანია ო., ენციკლოპედია „საქართველო“, ტ. 1, თბ., 1997. — გვ. 332. ↑ Кавказский календарь на 1884 год, Тифлис, 1883, გვ. 325-328 ↑ Полное собрание законов Российской империи, собрание 3-ое (1881-1913), т. III, указ 1636, ст. 300-301 ↑ Кавказский календарь на 1885 год გვ. 215 ↑ Кавказский календарь на 1887 год გვ. 223 ↑ Кавказский календарь на 1889 год გვ. 153 ↑ Кавказский календарь на 1898 год გვ. 340
ასლან II

ასლან II ჯაყელი — ახალციხის ფაშა 1705-1708 და 1716-1718 წლებში. სალიმ-ფაშას ძე. სალიმის გარდაცვალების შემდეგ მასთან ერთად საფაშო ტახტზე პრეტენზიას აცხადებდა მისი ბიძაშვილი ისაყ იუსუფის-ძე. 1701 წელს ისაყმა შეძლო ახალციხის საფაშოს სათავეში მოსვლა. ასლან II ორჯერ ავიდა ტახტზე, მაგრამ საბოლოოდ დამარცხდა და იძულებული გახდა ახალციხიდან წასულიყო. ამ ბრძოლის პერიოდში ახალციხის მხარე დიდად დაზარალდა. ახალციხის ფაშების სია შ. ლომსაძე, სამცხე-ჯავახეთი (XVIII ს. შუა წლებიდან XIX ს. შუაწლებამდე), თბ., 1975
ასლან I

ასლან I ჯაყელი (გ. 1679) — ახალციხის ფაშა 1658-1679 წლებში. როსტომ-ფაშას ძე. მისი მმართველობის დროს გახშირდა მესხთა ზედაფენების ოჯახთა გამაჰმადიანება. ამ პერიოდში დასავლეთ საქართველოს მმართველობა ოსმალეთს ახალციხის საფაშოსთვის ჰქონდა დავალებული. ასლან I-თან ხშირად ჩადიოდნენ იმერეთის მეფე, სამეგრელოს, გურიისა და აფხაზეთის მთავრები და ფეოდალები. ტახტზე ასვლისთანავე ასლან I იმერეთის საქმეების მოსაგვარებლად გაემგზავრა და ქუთაისის ციხეში თავისი გარნიზონი ჩააყენა. ტახტიდან ჩამოგდებული ბაგრატ IV ისევ აღადგინა, მაგრამ ქრთამის მოყვარე ფაშამ სამეფოში სიმშვიდე მაინც ვერ დაამყარა. შემდგომში, როდესაც იმერეთში ქართლიდან მოწვეული არჩილ II გამეფდა, ასლან I-მა მასთან გააბა ურთიერთობა, რაც სულთნის კარმა საშიშად მიიჩნია. ამ ეჭვიანობის ნიადაგზე ასლან I სიკვდილით დასაჯეს. მისი ერთი ქალიშვილი, ელენე სპარსეთის დედოფალი იყო, ხოლო მეორე, თამარი სულხან-საბა ორბელიანის მეუღლე. ახალციხის ფაშების სია შ. ლომსაძე, სამცხე-ჯავახეთი (XVIII ს. შუა წლებიდან XIX ს. შუაწლებამდე), თბ., 1975
ატენის ბრძოლა

ატენის ბრძოლა — ქართველთა ლაშქრის ბრძოლა 1724 წელს ოსმალ დამპყრობთა წინააღმდეგ. 1724 წელს ქართლში ოსმალთა ბატონობის წინააღმდეგ დიდი აჯანყება დაიწყო. აჯანყებულებმა კახეთის მეფეს კონსტანტინე II-ს მიმართეს, რათა იგი სათავეში ჩასდგომოდა აჯანყებას. კონსტანტინე II კახთა, თუშთა და ფშავ-ხევსურთა ლაშქრით ქართლში მივიდა. აჯანყებულთა ლაშქარი 10 000-ს კაცს ითვლიდა. აჯანყებულებმა გადაწყვიტეს ჯერ გორის ციხის, შემდეგ კი თბილისის ციხის აღება და ქართლის მტრისაგან მთლიანად გათავისუფლება. ქართლის გამგებელმა რეჯებ-ფაშამ გორის მეციხოვნეთა დასახმარებლად ჯარი გაგზავნა ახალციხის ფაშის ისაყ I-ის მეთაურობით. 15 სექტემბერს, სოფელ ატენთან გადამწყვეტი ბრძოლა გაიმართა, იერიშზე თავდაპირველად ქართველები გადავიდნენ და მტერი უკუაქციეს, მაგრამ მოღალატეთა დახმარებით ოსმალებმა საბოლოოდ მაინც მოახერხეს ქართველთა დამარცხება. მტერი აჯანყებულებს სასტიკად გაუსწორდა; დახოცილ ქართველთა თავები თბილისში ურმით გაუგზავნეს რეჯებ-ფაშას. ატენის ბრძოლის შემდეგ ერთგვარი შესვენება დაიწყო ოსმალთა წინააღმდეგ ბრძოლაში, რათა ძალები მოეკრიბათ და შემდეგ ხელახლა შეეტიათ დამპყრობლისათვის. ნ. ბერძენიშვილი, საქართველოს ისტორიის საკითხები, წგნ. 2, თბ., 1965
აყ-ყოიუნლუ

აყ-ყოიუნლუ (თეთრბატკნიანები) — ოღუზი თურქების (თურქმანების) მომთაბარე ტომთა გაერთიანება მდინარე ტიგრის ზემოწელში (დიარბექირსა და სივასს შორის) XIV-XV საუკუნეებში, XV საუკუნის დასაწყისიდან ფეოდალური სახელმწიფოა (დედაქალაქი დიარბაქირი). უზუნ-ჰასანის გამგებლობის დროს (1453-1478 წწ.) აყ-ყოიუნლუ გაძლიერდა, გაანადგურა ყარა-ყოიუნლუს სახელმწიფო და დაიკავა სომხეთი, აზერბაიჯანი, ერაყი და დასავლეთი ირანი. XV საუკუნის 60-70-იან წლებში ოსმალეთის წინააღმდეგ ბრძოლის მიზნით აყ-ყოიუნლუმ კავშირი დაამყარა ვენეციასთან, რომის პაპსა და უნგრეთთან. ანტიოსმალური კოალიციის შექმნას მხარს უჭერდა საქართველოც. 1473 წელს ოსმალებმა თერჯანასთან ბრძოლაში დაამარცხეს აყ-ყოიუნლუს ლაშქარი. 70-90-იან წლებში უზუნ-ჰასანმა და იაყუბ-ფადიშაჰმა რამდენიმე ლაშქრობა მოაწყვეს საქართველოში, რომლის მიზანი იყო ნადავლის მოპოვება. ამავე პერიოდში იყო რამდენიმე ცდა სახელმწიფოში საგადასახადო რეფორმების გატარებისა, მაგრამ შედეგი არ მოჰყოლია. XV საუკუნის უკანასკნელ მეოთხედში ფეოდალურმა შინაბრძოლებმა და ხალხის მასების უკმაყოფილების ზრდამ დაასუსტა სახელმწიფო, ხოლო 1501 წელს ყიზილბაშებმა ისმაილ სეფიანის მეთაურობით ბოლო მოუღეს მას. კიკნაძე რ., ენციკლოპედია „საქართველო“, ტ. 1, თბ., 1997. — გვ. 266. Bosworth, Clifford (1996) The New Islamic Dynasties: A Chronological and Genealogical Manual (2nd ed.) Columbia University Press, New York, ISBN 0-231-10714-5 Morby, John (2002) Dynasties of the World: A Chronological and Genealogical Handbook (2nd ed.) Oxford University Press, Oxford, England, ISBN 0-19-860473-4 Woods, John E. (1999) The Aqquyunlu: Clan, Confederation, Empire (2nd ed.) University of Utah Press, Salt Lake City, ISBN 0-87480-565-1
ედუარდ III

ედუარდ III პლანტაგენეტი (ინგლ. Edward III, ფრანგ. Édouard III Plantagenêt) (დ. 12 ნოემბერი, 1312, უინძორი — გ. 21 ივნისი, 1377, შინი) — ინგლისის და უელსის მეფე 1327–1377 წლებში. ედუარდ III საფრანგეთის ტახტის მემკვიდრედ მიიჩნევდა თავს, რადგანაც საფრანგეთის მეფის, ფილიპე IV-ის ასულის, იზაბლას, ვაჟი იყო. ფრანგი იურისტები კი ამტკიცებდნენ, რომ მეფის ქალიშვილს სამეფო ტახტზე არანაირი უფლება ჰქონდა. მის დროს დაიწყო „ასწლიანი ომი“. 1346 წელს, კრესის ბრძოლაში, ინგლისელებმა ფრანგები გაანადგურეს, 1356 წელს კი, პუატიეს ბრძოლაში — საფრანგეთის ძირითადი შეიარაღებული ძალები. ედუარდ III (1312 - 1377). BBC ↑ ,,ისტორია - სრული კურსი აბიტურიენტთათვის", ნუგზარ მოლაშვილი, თბილისი, 2010, ,,ცის ნამი",გვ. 100, ISBN 978-9941-419-01-0
აშლენდი (უისკონსინი)

აშლენდი (ინგლ. Ashland) — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 8 216 ადამიანს შეადგენდა, სიმჭიდროვე 236,4 კაცი/კმ². ფართობი 35,48 კმ². აშშ-ის ბიუროს აღწერის მონაცემებით, ქალაქის ფართობი 35,48 კმ²-ს შეადგენდა, აქედან ხმელეთს ფართობია 34,76 კმ², ხოლო წყალს 0,73 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი დაარქივებული 2012-10-19 საიტზე Wayback Machine. ↑ http://www.coawi.org/236/Mayor ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
აჯენდა (აშლენდის ოლქი)

აჯენდა (ინგლ. Agenda) — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 513 ადამიანს შეადგენდა, სიმჭიდროვე 2,2 კაცი/კმ². ფართობი 231.9 კმ². აშშ-ის ბიუროს აღწერის მონაცემებით, ქალაქის ფართობი 231.9 კმ²-ს შეადგენდა, აქედან ხმელეთს ფართობია 230.0 კმ², ხოლო წყალს 1,9 კმ² უჭირავს. აშშ-ის ქალაქების სია მოსახლეობის მიხედვით გეოგრაფიული სახელწოდებები ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ზვიად ქანთარია

ზვიად ქანთარია (დ. 3 ივნისი, 1990, თბილისი) — ქართველი ფეხბურთელი, თბილისის „ლოკომოტივის“ თავდამსხმელი. უმაღლესი ლიგა, მეორე ადგილი (3): 2008/2009, 2009/2010, 2010/2011 საქართველოს თასის გამარჯვებული (1): 2008/2009 საქართველოს თასის ფინალისტი (1): 2009/2010 საქართველოს სუპერთასის გამარჯვებული (1): 2008/2009 საქართველოს სუპერთასის ფინალისტი (1): 2009/2010 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ლოკომოტივის ოფიციალურ საიტზე (ქართული ენა)
ცენტრალური სტადიონი (საჩხერე)

საჩხერის ცენტრალური სტადიონი — სტადიონი საქართველოში, სოფელ ივანწმინდაში, ძირითადად გამოიყენება საფეხბურთო მატჩებისთვის, არის საჩხერის „ჩიხურას“ საშნაო მოედანი. ჩიხურა საჩხერე თბილისის ცენტრალური სტადიონი საქართველოს საფეხბურთო სტადიონების სია ინფორმაცია Soccerway–ზე
პროტესტანტიზმი საფრანგეთში

პროტესტანტიზმი საფრანგეთში რეფორმაციის ადრეულ პერიოდში გაჩნდა და დღემდე არსებობს. დღესდღეობით საფრანგეთში მილიონზე მეტი პროტესტანტი ცხოვრობს, ანუ საერთო მოსახლეობის დაახლოებით 2 პროცენტი. ვალდენსები ერთ-ერთი პირველი პროტესტანტული სექტაა, რომელიც XII საუკუნეში საფრანგეთში აღმოცენდა, ლიონში მცხოვრები მდიდარი ვაჭრის — პიტერ ვალდოს მოძღვრების მიხედვით. ვალდენსებმა საფრანგეთიდან იტალიაში
შტოკბერგი

შტოკბერგი (გერმ. Stockberg) — მთა შვეიცარიაში, აპენცელის ალპებში. მდებარეობს სანქტ-გალენის კანტონში, გადაჰყურებს ნასლაუს მუნიციპალიტეტს. აღმართულია სენტისის მთის დასავლეთით მდებარე ქედზე. Stockberg on Hikr
ბაიხლე

ბაიხლე (გერმ. Beichle) — მთა შვეიცარიაში, ემენტალის ალპებში. მდებარეობს ლუცერნის კანტონში; გადაჰყურებს ეშოლცმატის მუნიციპალიტეტს. Beichle on Hikr
მონტე-გამბარონიო

მონტე-გამბარონიო (იტალ. Monte Gambarogno) — მთა შვეიცარიაში, ლუგანოს პრეალპებში. მდებარეობს ტიჩინოს კანტონში; გადაჰყურებს ლაგო-მაჯორეს ტბას. აღმართულია ლუგანოსა და ლაგო-მაჯორეს ტბებს შორის მდებარე ქედზე, რომლის უმაღლესი წერტილიცაა მონტე-ტამარო. მთა ძალზედ პოლულარულია დამთვალიერებლებში და საკმაოდ ადვილი მისაღწევია. Monte Gambarogno on Hikr
ლა-ბერა

ლა-ბერა (ფრანგ. La Berra) — მთა შვეიცარიაში, შვეიცარიის პრეალპებში. მდებარეობს ფრიბურის კანტონში; გადაჰყურებს გრიუერის ტბას. La Berra on Hikr
გროს-აუბრიგი

გროს-აუბრიგი (გერმ. Gross Aubrig) — მთა შვეიცარიაში, შვეიცარიის პრეალპებში. მდებარეობს შვიცის კანტონში; გადაჰყურებს ვეგიტალის ტბას. აღმართულია ფლოიბრიგის მთის ჩრდილოეთით, მდინარე ზილისა და ვეგიტალის ტბის ხეობებს შორის მდებარე ქედზე. Gross Aubrig on Hikr
ტობიას ზამეტი

ტობიას ზამეტი (გერმ. Tobias "Tobi" Sammet; დ. 21 ნოემბერი, 1977, ფულდა, გერმანია) — გერმანელი მუსიკოსი, ვოკალისტი და კომპოზიტორი. ზამეტი ცნობილია, როგორც პაუერ მეტალ ჯგუფ Edguy-ს დამაარსებელი ვოკალისტი, ასევე მის მიერვე შექმნილი მეტალ-ოპერა პროექტით Avantasia. Evil Minded (დემო ჩანაწერი) - 1994 Children of Steel (დემო) - 1994 Savage Poetry (დემო) - 1995 Kingdom of Madness - 1997 Vain Glory Opera - 1998 Theater of Salvation - 1999 The Savage Poetry - 2000 Painting on the Wall (სინგლი) - 2001 Mandrake - 2001 Burning Down the Opera (საკონცერტო ალბომი) - 2003 Hall of Flames (კომპილაციური ალბომი) - 2004 King of Fools - 2004 Hellfire Club - 2004 Lavatory Love Machine (სინგლი) - 2004 Superheroes - 2005 Rocket Ride - 2006 Tinnitus Sanctus - 2008 Age of the Joker - 2011 Avantasia - 2000 The Metal Opera - 2001 The Metal Opera Part II - 2002 The Scarecrow - 2008 Lost in Space Part I - 2007 Lost in Space Part II - 2007 [[The Metal Opera: Pt 1 & 2 -- 2008 The Wicked Symphony - 2010 Angel of Babylon - 2010 The Flying Opera (საკონცერტო ალბომი) - 2011 The Mystery of Time - 2013 Rhapsody of Fire - "Rain of a Thousand Flames" - 2001 Shaaman - Ritual - "Pride" - 2002 Aina - Days of Rising Doom - "Flight of Torek" - 2003 Final Chapter - The Wizard Queen - "The Resurrection" - 2004 Rob Rock - Holy Hell - "Move On" - 2005 Redkey - Rage of Fire - "The Fortune" - 2006 Dezperadoz - The Legend and the Truth - 2006 Nuclear Blast Allstars - Into the Light - "Dirty Wings" - 2007 Ayreon - Ayreon vs. Avantasia - "Elected" - 2008 Revolution Renaissance - New Era - 2008 Oliver Hartmann - 3 - "Brothers" - 2009 Bruce Kulick - BK3 (ალბომი) - "I'm the Animal" - 2010 H.E.A.T - Freedom Rock - "Black Night" - 2010 ოფიციალური საიტი, ტობიას ზამეტი კინოფილმების ინტერნეტ-მონაცემთა ბაზაში ↑ Deutsche Nationalbibliothek Record #135246709 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Avantasia. დაარქივებულია ორიგინალიდან — 2010-08-05. ციტირების თარიღი: 2013-08-29.
გიორგი სომხიშვილი

გიორგი სომხიშვილი (დ. 27 ოქტომბერი, 1980) — ქართველი ფეხბურთელი, გორის „დილას“ მეკარე. საქართველოს თასის ფინალისტი (2): 2012/2013, 2013/2014 საქართველოს სუპერთასის გამარჯვებული (1): 2013/2014 საქართველოს სუპერთასის ფინალისტი (1): 2009/10 პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ გიორგი სომხიშვილი „დილაში“ ითამაშებს, „დილას“ ოფიციალური საიტი, 11 აგვისტო, 2014.
შანაგოლდენი (აშლენდის ოლქი)

შანაგოლდენი (ინგლ. Shanagolden) — ქალაქი აშშ-ში, უისკონსინის შტატში, შედის ეშლენდის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 150 ადამიანს შეადგენდა, სიმჭიდროვე 0,6 კაცი/კმ². ფართობი 232.7 კმ². აშშ-ის ბიუროს აღწერის მონაცემებით, ქალაქის ფართობი 232.7 კმ²-ს შეადგენდა, აქედან ხმელეთს ფართობია 231.1 კმ², ხოლო წყალს 1,4 კმ² უჭირავს. აშშ-ის ქალაქების სია მოსახლეობის მიხედვით გეოგრაფიული სახელწოდებები ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ბაისუბნის განძი

ბაისუბნის განძი — სასანური მონეტების განძი, რომელიც აღმოჩნდა 1939 წელს სოფელ ბაისუბანში (ლაგოდეხის მუნიციპალიტეტი). მოთავსებული იყო ქოთანში. მონეტები გაიფანტა. შემორჩენილი 2 დრაქმა მოჭრილია კავად I-ისა (488-531 წწ.) და ჰორმიზდ IV-ის (579-590 წწ.) სახელით. დაცულია სიმონ ჯანაშიას სახელობის საქართველოს სახელმწიფო მუზეუმში. დონდუა გ., ენციკლოპედია „საქართველო“, ტ. 1, თბ., 1997. — გვ. 337.